สวัสดีค่ะ คือไข้สูงมา5วันแล้วค่ะ ปวดหัวเล็กน้อยบางเวลา แล้วตอนนี้มีจุดเลือดออกใต้ผิวหนังที่ต้นแขนด้านนึง แล้วก็มีที่เท้า ไปหาตรวจเลือดก็ไม่พบอะไรค่ะ คุณตรวจไข้หวัดใหญ่ โรคฉี่หนู แล้วก็ไข้เลือดออกค่ะ ไม่พบเชื้อที่ทำให้เกิดโรคเหล่านี้ค่ะ แล้วเกล็ดเลือดก็ไม่ต่ำ ทานยาลดไข้ไป พอหมดฤทธิ์ไข้ก็จะเริ่มมาแล้วก็สูงขึ้นช่วงตอนเย็นๆค่ะ เป็นไปได้ไหมคะที่การที่ตรวจไม่พบเชื้อคือเชื้อยังไม่แสดงตัว
สวัสดีค่ะ อาการไข้สูงและมีจุดแดงตามผิวหนัง อาจมีสาเหตุมาจาก-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใส-ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน-หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นน้อยมากๆ-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ หากฉีดวัคซีนมาในวัยเด็กพบได้น้อยดังนั้นหากตรวจหาไข้เลือดออกไม่เจอ อาจจะเป็นเชื้อไวรัสที่ไม่จำเพาะเจาะจงและตรวจเจอได้ยากเบื้องต้นสามารถดูแลรักษาตามอาการไปก่อน เช่น หากมีอาการคัน ก็ให้ทานยาแก้แพ้ เช่น คลอเฟนิรามีน หลีกเลี่ยงการแกะ เกาผื่น หลีกเลี่ยงไม่ให้แพร่เชื้อไปสู่ผู้อื่น โดยการไม่ใช่สิ่งของส่วนตัวต่างๆ ร่วมกัน รับประทานยาลดไข้ทุก 4-6 ชัวโมง พักผ่อน ดื่มน้ำมากๆและหากยังมีไข้สูงลอย จุดเลือดออกเพิ่มมากขึ้น ควรกลับไปพบแพทย์เพื่อตรวจซ้ำอีกครั้งค่ะ